Christ of the Ozarks

Christ of the Ozarks () on Jeesus-patsas Magnetic Mountain -vuoren huipulla Eureka Springsin kaupungissa Arkansas’n osavaltiossa Yhdysvalloissa. Nimi Ozark viittaa Ozarkvuoriin, joiden alueella patsas ja sen patsashankkeen alullepanijan Gerald Lyman Kenneth Smithin maatila sijaitsee. Patsas valmistui vuonna 1966."Gerald Lyman Kenneth Smith (1898–1976)", The Encyclopedia of Arkansas History and Culture, 2009. Patsas on 20 metriä korkea, ja sen on valmistanut Emmet Sullivan. Se on yksi Smithin perustamista "pyhistä hankkeista", jotka hän tarkoitti houkuttelemaan matkailijoita seudulle.

Joku taidearvostelija on sanonut veistoksesta, että se on kuin maitopurkki jonka päällä on tennispallo.

Lähteet

Luokka:Yhdysvaltain patsaat ja veistokset
Luokka:Jeesus-patsaat
Luokka:Arkansas’n rakennukset ja rakennelmat
Luokka:Uskonnolliset rakennukset Yhdysvalloissa